erhwenkuo/poetry-chinese-zhtw huggingface dataset:
初至西虢官舍南池，呈左右省及南宮諸故人
作者：岑參（唐）

黜官自西掖，待罪臨下陽。空積犬馬戀，豈思鵷鷺行。素多江湖意，偶佐山水鄉。滿院池月靜，捲簾溪雨涼。軒窗竹翠濕，案牘荷花香。白鳥上衣桁，青苔生筆床。數公不可見，一別盡相忘。敢恨青瑣客，無情華省郎。早年迷進退，晚節悟行藏。他日能相訪，嵩南舊草堂。
過梁州奉贈張尚書大夫公
作者：岑參（唐）

漢中二良將，今昔各一時。韓信此登壇，尚書複來斯。手把銅虎符，身總丈人師。錯落北斗星，照耀黑水湄。英雄若神授，大材濟時危。頃歲遇雷雲，精神感靈祇。勳業振青史，恩德繼鴻私。羌虜昔未平，華陽積僵屍。人煙絕墟落，鬼火依城池。巴漢空水流，褒斜惟鳥飛。自公佈德政，此地生光輝。百堵創裡閭，千家恤煢嫠。層城重鼓角，甲士如熊羆。坐嘯風自調，行春雨仍隨。芃芃麥苗長，藹藹桑葉肥。浮客相與來，群盜不敢窺。何幸承嘉惠，小年即相知。富貴情易疏，相逢心不移。置酒宴高館，嬌歌雜青絲。錦席繡拂廬，玉盤金屈卮。春景透高戟，江雲彗長麾。櫪馬嘶柳陰，美人映花枝。門傳大夫印，世擁上將旗。承家令名揚，許國苦節施。戎幕寧久駐，臺階不應遲。別有彈冠士，希君無見遺。
登北庭北樓，呈幕中諸公
作者：岑參（唐）

嘗讀西域傳，漢家得輪臺。古塞千年空，陰山獨崔嵬。二庭近西海，六月秋風來。日暮上北樓，殺氣凝不開。大荒無鳥飛，但見白龍塠。舊國眇天末，歸心日悠哉。上將新破胡，西郊絕煙埃。邊城寂無事，撫劍空徘徊。幸得趨幕中，託身廁群才。早知安邊計，未盡平生懷。
初過隴山途中，呈宇文判官
作者：岑參（唐）

一驛過一驛，驛騎如星流。平明發鹹陽，暮及隴山頭。隴水不可聽，嗚咽令人愁。沙塵撲馬汗，霧露凝貂裘。西來誰家子，自道新封侯。前月發安西，路上無停留。都護猶未到，來時在西州。十日過沙磧，終朝風不休。馬走碎石中，四蹄皆血流。萬裡奉王事，一身無所求。也知塞垣苦，豈為妻子謀。山口月欲出，先照關城樓。溪流與松風，靜夜相颼飀。別家賴歸夢，山塞多離憂。與子且攜手，不愁前路修。
陪狄員外早秋登府西樓，因呈院中諸公
作者：岑參（唐）

常愛張儀樓，西山正相當。千峰帶積雪，百里臨城牆。煙氛掃晴空，草樹映朝光。車馬隘百井，裡閈盤二江。亞相自登壇，時危安此方。威聲振蠻貊，惠化鐘華陽。旌節羅廣庭，戈鋋凜秋霜。階下貔虎士，幕中鵷鷺行。今我忽登臨，顧恩不望鄉。知己猶未報，鬢毛颯已蒼。時命難自知，功業豈暫忘。蟬鳴秋城夕，鳥去江天長。兵馬休戰爭，風塵尚蒼茫。誰當共攜手，賴有冬官郎。
冬夜宿仙遊寺南涼堂，呈謙道人
作者：岑參（唐）

太乙連太白，兩山知幾重。路磐石門窄，匹馬行才通。日西倒山寺，林下逢支公。昨夜山北時，星星聞此鐘。秦女去已久，仙台在中峰。簫聲不可聞，此地留遺蹤。石潭積黛色，每歲投金龍。亂流爭迅湍，噴薄如雷風。夜來聞清磬，月出蒼山空。空山滿清光，水樹相玲瓏。迴廊映密竹，秋殿隱深松。燈影落前溪，夜宿水聲中。愛茲林巒好，結宇向溪東。相識唯山僧，鄰家一釣翁。林晚慄初拆，枝寒梨已紅。物幽興易愜，事勝趣彌濃。願謝區中緣，永依金人宮。寄報乘輦客，簪裾爾何容。
潼關鎮國軍句覆使院早春，寄王同州
作者：岑參（唐）

胡寇尚未盡，大軍鎮關門。旌旗遍草木，兵馬如雲屯。聖朝正用武，諸將皆承恩。不見徵戰功，但聞歌吹喧。儒生有長策，閉口不敢言。昨從關東來，思與故人論。何為廊廟器，至今居外藩。黃霸寧淹留，蒼生望騰鶱。捲簾見西嶽，仙掌明朝暾。昨夜聞春風，戴勝過後園。各自限官守，何由敘涼溫。離憂不可忘，襟背思樹萱。
青山峽口泊舟懷狄侍禦
作者：岑參（唐）

峽口秋水壯，沙邊且停橈。奔濤振石壁，峰勢如動搖。九月蘆花新，彌令客心焦。誰念在江島，故人滿天朝。無處豁心胸，憂來醉能銷。往來巴山道，三見秋草凋。狄生新相知，才調淩雲霄。賦詩析造化，入幕生風飆。把筆判甲兵，戰士不敢驕。皆雲梁公後，遇鼎還能調。離別倏經時，音塵殊寂寥。何當見夫子，不歎鄉關遙。
寄青城龍溪奐道人
作者：岑參（唐）

五嶽之丈人，西望青瞢瞢。雲開露崖嶠，百里見石稜。龍溪盤中峰，上有蓮華僧。絕頂小蘭若，四時嵐氣凝。身同雲虛無，心與溪清澄。誦戒龍每聽，賦詩人則稱。杉風吹袈裟，石壁懸孤燈。久欲謝微祿，誓將歸大乘。願聞開士說，庶以心相應。
梁州對雨懷麴二秀才，便呈麴大判官時疾贈餘新詩
作者：岑參（唐）

江上雲氣黑，gg山昨夜雷。水惡平明飛，雨從嶓塚來。濛濛隨風過，蕭颯鳴庭槐。隔簾濕衣巾，當暑涼幽齋。麴生住相近，言語阻且乖。臥疾不見人，午時門始開。終日看本草，藥苗滿前階。兄弟早有名，甲科皆秀才。二人事慈母，不弱古老萊。昨歎攜手遲，未盡平生懷。愛君有佳句，一日吟幾回。
潼關使院懷王七季友
作者：岑參（唐）

王生今才子，時輩鹹所仰。何當見顏色，終日勞夢想。驅車到關下，欲往阻河廣。滿日徒春華，思君罷心賞。開門見太華，朝日映高掌。忽覺蓮花峰，別來更如長。無心顧微祿，有意在獨往。不負林中期，終當出塵網。
至大樑卻寄匡城主人
作者：岑參（唐）

一從棄魚釣，十載幹明王。無由謁天階，卻欲歸滄浪。仲秋至東郡，遂見天雨霜。昨日夢故山，蕙草色已黃。平明辭鐵丘，薄暮遊大樑。仲秋蕭條景，拔剌飛鵝鶬。四郊陰氣閉，萬裡無晶光。長風吹白茅，野火燒枯桑。故人南燕吏，籍籍名更香。聊以玉壺贈，置之君子堂。
宿華陰東郭客舍憶閻防
作者：岑參（唐）

次舍山郭近，解鞍鳴鐘時。主人炊新粒，行子充夜饑。關月生首陽，照見華陰祠。蒼茫秋山晦，蕭瑟寒松悲。久從園廬別，遂與朋知辭。舊壑蘭杜晚，歸軒今已遲。
宿東溪王屋李隱者
作者：岑參（唐）

山店不鑿井，百家同一泉。晚來南村黑，雨色和人煙。霜畦吐寒菜，沙雁噪河田。隱者不可見，天壇飛鳥邊。
郊行寄杜位
作者：岑參（唐）

崷崒空城煙，淒清寒山景。秋風引歸夢，昨夜到汝潁。近寺聞鐘聲，映陂見樹影。所思何由見，東北徒引領。
懷葉縣關操、姚曠、韓涉、李叔齊
作者：岑參（唐）

數子皆故人，一時吏宛葉。經年總不見，書劄徒滿篋。斜日半空庭，旋風走梨葉。去君千里地，言笑何時接。
西蜀旅舍春歎，寄朝中故人呈狄評事
作者：岑參（唐）

春與人相乖，柳青頭轉白。生平未得意，覽鏡私自惜。四海猶未安，一身無所適。自從兵戈動，遂覺天地窄。功業悲後時，光陰歎虛擲。卻為文章累，幸有開濟策。何負當途人，無心矜窘厄。回瞻後來者，皆欲肆轥轢。起草思南宮，寄言憶西掖。時危任舒捲，身退知損益。窮巷草轉深，閑門日將夕。橋西暮雨黑，籬外春江碧。昨者初識君，相看俱是客。聲華同道術，世業通往昔。早須歸天階，不得安孔席。吾先稅歸鞅，舊國如咫尺。
太白東溪張老舍即事，寄舍弟侄等
作者：岑參（唐）

渭上秋雨過，北風何騷騷。天晴諸山出，太白峰最高。主人東溪老，兩耳生長毫。遠近知百歲，子孫皆二毛。中庭井闌上，一架獼猴桃。石泉飯香粳，酒甕開新槽。愛茲田中趣，始悟世上勞。我行有勝事，書此寄爾曹。
上嘉州青衣山中峰，題惠淨上人幽居，寄兵部楊郎中
作者：岑參（唐）

青衣誰開鑿，獨在水中央。浮舟一躋攀，側徑緣穹蒼。絕頂詣老僧，豁然登上方。諸嶺一何小，三江奔茫茫。蘭若向西開，峨眉正相當。猿鳥樂鐘磬，松蘿泛天香。江雲入袈裟，山月吐繩床。早知清淨理，久乃機心忘。尚以名宦拘，聿來夷獠鄉。吾友不可見，鬱為尚書郎。早歲愛丹經，留心向青囊。渺渺雲智遠，幽幽海懷長。勝賞欲與俱，引領遙相望。為政愧無術，分憂幸時康。君子滿天朝，老夫憶滄浪。況值廬山遠，抽簪歸法王。
入劍門作，寄杜、楊二郎中，時二公並為杜元帥判官
作者：岑參（唐）

不知造化初，此山誰開坼。雙崖倚天立，萬仞從地劈。雲飛不到頂，鳥去難過壁。速駕畏巖傾，單行愁路窄。平明地仍黑，停午日暫赤。凜凜三伏寒，巉巉五丁跡。與時忽開閉，作固或順逆。磅礴跨岷峨，巍蟠限蠻貊。星當觜參分，地處西南僻。陡覺煙景殊，杳將華夏隔。劉氏昔顛覆，公孫曾敗績。始知德不修，恃此險何益。相公總師旅，遠近罷金革。杜母來何遲，蜀人應更惜。暫回丹青慮，少用開濟策。二友華省郎，俱為幕中客。良籌佐戎律，精理皆碩畫。高文出詩騷，奧學窮討賾。聖朝無外戶，寰宇被德澤。四海今一家，徒然劍門石。
鞏北秋興，寄崔明允
作者：岑參（唐）

白露披梧桐，玄蟬晝夜號。秋風萬裡動，日暮黃雲高。君子佐休明，小人事蓬蒿。所適在魚鳥，焉能徇錐刀。孤舟向廣武，一鳥歸成皋。勝概日相與，思君心鬱陶。
春遇南使，貽趙知音
作者：岑參（唐）

端居春心醉，襟背思樹萱。美人在南州，為爾歌北門。北風吹煙物，戴勝鳴中園。枯楊長新條，芳草滋舊根。網絲結寶琴，塵埃被空樽。適遇江海信，聊與南客論。
冀州客舍酒酣貽王綺寄題南樓
作者：岑參（唐）

夫子傲常調，詔書下徵求。知君欲謁帝，秣馬趨西周。逸足何駸駸，美聲實風流。學富贍清詞，下筆不能休。君家一何盛，赫奕難為儔。伯父四五人，同時為諸侯。憶昨始相值，值君客貝丘。相看複乘興，攜手到冀州。前日在南縣，與君上北樓。野曠不見山，白日落草頭。客舍梨花繁，深花隱鳴鳩。南鄰新酒熟，有女彈箜篌。醉後或狂歌，酒醒滿離憂。主人不相識，此地難淹留。吾廬終南下，堪與王孫遊。何當肯相尋，澧上一孤舟。
終南雲際精舍尋法澄上人不遇歸高冠東潭石淙望秦嶺微雨作貽友人
作者：岑參（唐）

昨夜雲際宿，旦從西峰迴。不見林中僧，微雨潭上來。諸峰皆青翠，秦嶺獨不開。石鼓有時鳴，秦王安在哉。東南雲開處，突兀獼猴臺。崖口懸瀑流，半空白皚皚。噴壁四時雨，傍村終日雷。北瞻長安道，日夕生塵埃。若訪張仲蔚，衡門滿蒿萊。
敬酬杜華淇上見贈，兼呈熊曜
作者：岑參（唐）

杜侯實才子，盛名不可及。只曾效一官，今已年四十。是君同時者，已有尚書郎。憐君獨未遇，淹泊在他鄉。我從京師來，到此喜相見。共論窮途事，不覺淚滿面。憶昨癸未歲，吾兄自江東。得君江湖詩，骨氣淩謝公。熊生尉淇上，開館常待客。喜我二人來，歡笑朝複夕。縣樓壓春岸，戴勝鳴花枝。吾徒在舟中，縱酒兼彈棋。三月猶未還，寒愁滿春草。賴蒙瑤華贈，諷詠慰懷抱。
酬成少尹駱穀行見呈
作者：岑參（唐）

聞君行路難，惆悵臨長衢。豈不憚險艱，王程剩相拘。憶昨蓬萊宮，新授刺史符。明主仍賜衣，價直千萬餘。何幸承命日，得與夫子俱。攜手出華省，連鑣赴長途。五馬當路嘶，按節投蜀都。千崖信縈折，一徑何盤紆。層冰滑徵輪，密竹礙隼旟。深林迷昏旦，棧道淩空虛。飛雪縮馬毛，烈風擘我膚。峰攢望天小，亭午見日初。夜宿月近人，朝行雲滿車。泉澆石罅坼，火入松心枯。亞尹同心者，風流賢大夫。榮祿上及親，之官隨板輿。高價振臺閣，清詞出應徐。成都春酒香，且用俸錢沽。浮名何足道，海上堪乘桴。
虢中酬陝西甄判官見贈
作者：岑參（唐）

微才棄散地，拙宦慚清時。白髮徒自負，青雲難可期。胡塵暗東洛，亞相方出師。分陝振鼓鼙，二崤滿旌旗。夫子廊廟器，迥然青冥姿。閫外佐戎律，幕中吐兵奇。前者驛使來，忽枉行軍詩。晝吟庭花落，夜諷山月移。昔君隱蘇門，浪跡不可羈。詔書自徵用，令譽天下知。別來春草長，東望轉相思。寂寞山城暮，空聞畫角悲。
送許子擢第歸江寧拜親，因寄王大昌齡
作者：岑參（唐）

建業控京口，金陵款滄溟。君家臨秦淮，傍對石頭城。十年自勤學，一鼓遊上京。青春登甲科，動地聞香名。解榻皆五侯，結交盡群英。六月槐花飛，忽思蓴菜羹。跨馬出國門，丹陽返柴荊。楚雲引歸帆，淮水浮客程。到家拜親時，入門有光榮。鄉人盡來賀，置酒相邀迎。閑眺北顧樓，醉眠湖上亭。月從海門出，照見茅山青。昔為帝王州，今幸天地平。五朝變人世，千載空江聲。玄元告靈符，丹洞獲其銘。皇帝受玉冊，群臣羅天庭。喜氣薄太陽，祥光徹窅冥。奔走朝萬國，崩騰集百靈。王兄尚謫宦，屢見秋雲生。孤城帶後湖，心與湖水清。一縣無諍辭，有時開道經。黃鶴垂兩翅，徘徊但悲鳴。相思不可見，空望牛女星。
武威送劉單判官赴安西行營，便呈高開府
作者：岑參（唐）

熱海亙鐵門，火山赫金方。白草磨天涯，湖沙莽茫茫。夫子佐戎幕，其鋒利如霜。中歲學兵符，不能守文章。功業須及時，立身有行藏。男兒感忠義，萬裡忘越鄉。孟夏邊候遲，胡國草木長。馬疾過飛鳥，天窮超夕陽。都護新出師，五月發軍裝。甲兵二百萬，錯落黃金光。揚旗拂昆侖，伐鼓震蒲昌。太白引官軍，天威臨大荒。西望雲似蛇，戎夷知喪亡。渾驅大宛馬，系取樓蘭王。曾到交河城，風土斷人腸。寒驛遠如點，邊烽互相望。赤亭多飄風，鼓怒不可當。有時無人行，沙石亂飄揚。夜靜天蕭條，鬼哭夾道傍。地上多髑髏，皆是古戰場。置酒高館夕，邊城月蒼蒼。軍中宰肥牛，堂上羅羽觴。紅淚金燭盤，嬌歌豔新妝。望君仰青冥，短翮難可翔。蒼然西郊道，握手何慨慷。
送王大昌齡赴江甯
作者：岑參（唐）

對酒寂不語，悵然悲送君。明時未得用，白首徒攻文。澤國從一官，滄波幾千里。群公滿天闕，獨去過淮水。舊家富春渚，嘗憶臥江樓。自聞君欲行，頻望南徐州。窮巷獨閉門，寒燈靜深屋。北風吹微雪，抱被肯同宿。君行到京口，正是桃花時。舟中饒孤興，湖上多新詩。潛虯且深蟠，黃鵠舉未晚。惜君青雲器，努力加餐飯。
送祁樂歸河東
作者：岑參（唐）

祁樂後來秀，挺身出河東。往年詣驪山，獻賦溫泉宮。天子不召見，揮鞭遂從戎。前月還長安，囊中金已空。有時忽乘興，畫出江上峰。床頭蒼梧雲，簾下天臺松。忽如高堂上，颯颯生清風。五月火雲屯，氣燒天地紅。鳥且不敢飛，子行如轉蓬。少華與首陽，隔河勢爭雄。新月河上出，清光滿關中。置酒灞亭別，高歌披心胸。君到故山時，為謝五老翁。
北庭貽宗學士道別
作者：岑參（唐）

萬事不可料，歎君在軍中。讀書破萬卷，何事來從戎。曾逐李輕車，西征出太蒙。荷戈月窟外，擐甲昆侖東。兩度皆破胡，朝廷輕戰功。十年只一命，萬裡如飄蓬。容鬢老胡塵，衣裘脆邊風。忽來輪臺下，相見披心胸。飲酒對春草，彈棋聞夜鐘。今且還龜茲，臂上懸角弓。平沙向旅館，匹馬隨飛鴻。孤城倚大磧，海氣迎邊空。四月猶自寒，天山雪濛濛。君有賢主將，何謂泣途窮。時來整六翮，一舉淩蒼穹。
送許拾遺恩歸江寧拜親
作者：岑參（唐）

詔書下青瑣，駟馬還吳洲。束帛仍賜衣，恩波漲滄流。微祿將及親，向家非遠遊。看君五斗米，不謝萬戶侯。適出西掖垣，如到南徐州。歸心望海日，鄉夢登江樓。大江盤金陵，諸山橫石頭。楓樹隱茅屋，橘林系漁舟。種藥疏故畦，釣魚垂舊鉤。對月京口夕，觀濤海門秋。天子憐諫官，論事不可休。早來丹墀下，高駕無淹留。
虢州郡齋南池幽興，因與閻二侍禦道別
作者：岑參（唐）

池色淨天碧，水涼雨淒淒。快風從東南，荷葉翻向西。性本愛魚鳥，未能返巖溪。中歲徇微官，遂令心賞睽。及茲佐山郡，不異尋幽棲。小吏趨竹徑，訟庭侵藥畦。胡塵暗河洛，二陝震鼓鼙。故人佐戎軒，逸翮淩雲霓。行軍在函穀，兩度聞鶯啼。相看紅旗下，飲酒白日低。聞君欲朝天，駟馬臨道嘶。仰望浮與沉，忽如雲與泥。夜眠驛樓月，曉發關城雞。惆悵西郊暮，鄉書對君題。
青龍招提歸一上人遠遊吳楚別詩
作者：岑參（唐）

久交應真侶，最歎青龍僧。棄官向二年，削髮歸一乘。瞭然瑩心身，潔念樂空寂。名香泛窗戶，幽磬清曉夕。往年仗一劍，由是佐二庭。於焉久從戎，兼複解論兵。世人猶未知，天子願相見。朝從青蓮宇，暮入白虎殿。宮女擎錫杖，禦筵出香爐。說法開藏經，論邊窮陣圖。忘機厭塵喧，浪跡向江海。思師石可訪，惠遠峰猶在。今旦飛錫去，何時持缽還。湖煙冷吳門，淮月銜楚山。一身如浮雲，萬裡過江水。相思眇天末，南望無窮已。
送李翥遊江外
作者：岑參（唐）

相識應十載，見君只一官。家貧祿尚薄，霜降衣仍單。惆悵秋草死，蕭條芳歲闌。且尋滄洲路，遙指吳雲端。匹馬關塞遠，孤舟江海寬。夜眠楚煙濕，曉飯湖山寒。砧淨紅鱠落，袖香朱橘團。帆前見禹廟，枕底聞嚴灘。便獲賞心趣，豈歌行路難。青門須醉別，少為解徵鞍。
送王著作赴淮西幕府
作者：岑參（唐）

燕子與百勞，一西複一東。天空信寥廓，翔集何時同。知己悵難遇，良朋非易逢。憐君心相親，與我家又通。言笑日無度，書劄凡幾封。湛湛萬頃陂，森森千丈松。不知有機巧，無事幹心胸。滿堂皆酒徒，豈複羨王公。早年抱將略，累歲依幕中。昨者從淮西，歸來奏邊功。承恩長樂殿，醉出明光宮。逆旅悲寒蟬，客夢驚飛鴻。發家見春草，卻去聞秋風。月色冷楚城，淮光透霜空。各自務功業，當須激深衷。別後能相思，何嗟山水重。
送張秘書充劉相公通汴河判官，便赴江外覲省
作者：岑參（唐）

前年見君時，見君正泥蟠。去年見君處，見君已風摶。朝趨赤墀前，高視青雲端。新登麒麟閣，適脫獬豸冠。劉公領舟楫，汴水揚波瀾。萬裡江海通，九州天地寬。昨夜動使星，今旦送徵鞍。老親在吳郡，令弟雙同官。鱸鱠剩堪憶，蓴羹殊可餐。既參幕中畫，複展膝下歡。因送故人行，試歌行路難。何處路最難，最難在長安。長安多權貴，珂佩聲珊珊。儒生直如弦，權貴不須幹。鬥酒取一醉，孤琴為君彈。臨岐欲有贈，持以握中蘭。
冬宵家會餞李郎司兵赴同州
作者：岑參（唐）

急管雜青絲，玉瓶金屈卮。寒天高堂夜，撲地飛雪時。賀君關西掾，新綬腰下垂。白麵皇家郎，逸翮青雲姿。明旦之官去，他辰良會稀。惜別冬夜短，務歡杯行遲。季女猶自小，老夫未令歸。且看匹馬行，不得鳴鳳飛。昔歲到馮翊，人煙接京師。曾上月樓頭，遙見西嶽祠。沙苑逼官舍，蓮峰壓城池。多暇或自公，讀書複彈棋。州縣信徒勞，雲霄亦可期。應須力為政，聊慰此相思。
送顏平原
作者：岑參（唐）

天子念黎庶，詔書換諸侯。仙郎授剖符，華省輟分憂。置酒會前殿，賜錢若山丘。天章降三光，聖澤該九州。吾兄鎮河朔，拜命宣皇猷。駟馬辭國門，一星東北流。夏雲照銀印，暑雨隨行輈。赤筆仍在篋，爐香惹衣裘。此地鄰東溟，孤城吊滄洲。海風掣金戟，導吏呼鳴騶。郊原北連燕，剽劫風未休。魚鹽隘裡巷，桑柘盈田疇。為郡豈淹旬，政成應未秋。易俗去猛虎，化人似馴鷗。蒼生已望君，黃霸寧久留。
送狄員外巡按西山軍
作者：岑參（唐）

兵馬守西山，中國非得計。不知何代策，空使蜀人弊。八州崖谷深，千里雲雪閉。泉澆閣道滑，水凍繩橋脆。戰士常苦饑，糗糧不相繼。胡兵猶不歸，空山積年歲。儒生識損益，言事皆審諦。狄子幕府郎，有謀必康濟。胸中懸明鏡，照耀無巨細。莫辭冒險艱，可以裨節制。相思江樓夕，愁見月澄霽。
虢州送鄭興宗弟歸扶風別廬
作者：岑參（唐）

佐郡已三載，豈能長後時。出關少親友，賴汝常相隨。今旦忽言別，愴然俱淚垂。平生滄洲意，獨有青山知。州縣不敢說，雲霄誰敢期。因懷東溪老，最憶南峰緇。為我多種藥，還山應未遲。
澧頭送蔣侯
作者：岑參（唐）

君住澧水北，我家澧水西。兩村辨喬木，五裡聞鳴雞。飲酒溪雨過，彈棋山月低。徒聞蔣生徑，爾去誰相攜。
送永壽王贊府徑歸縣
作者：岑參（唐）

當官接閒暇，暫得歸林泉。百里路不宿，兩鄉山複連。夜深露濕簟，月出風驚蟬。且盡主人酒，為君從醉眠。
南池宴餞辛子，賦得蝌斗子
作者：岑參（唐）

臨池見蝌鬥，羨爾樂有餘。不憂網與釣，幸得免為魚。且願充文字，登君尺素書。
登嘉州淩雲寺作
作者：岑參（唐）

寺出飛鳥外，青峰戴朱樓。搏壁躋半空，喜得登上頭。始知宇宙闊，下看三江流。天晴見峨眉，如向波上浮。迥曠煙景豁，陰森棕楠稠。願割區中緣，永從塵外遊。回風吹虎穴，片雨當龍湫。僧房雲濛濛，夏月寒颼颼。回合俯近郭，寥落見遠舟。勝概無端倪，天宮可淹留。一官詎足道，欲去令人愁。
與高適、薛據登慈恩寺浮圖
作者：岑參（唐）

塔勢如湧出，孤高聳天宮。登臨出世界，磴道盤虛空。突兀壓神州，崢嶸如鬼工。四角礙白日，七層摩蒼穹。下窺指高鳥，俯聽聞驚風。連山若波濤，奔湊似朝東。青槐夾馳道，宮館何玲瓏。秋色從西來，蒼然滿關中。五陵北原上，萬古青濛濛。淨理了可悟，勝因夙所宗。誓將掛冠去，覺道資無窮。
登千福寺楚金禪師法華院多寶塔
作者：岑參（唐）

多寶滅已久，蓮華付吾師。寶塔淩太空，忽如湧出時。數年功不成，一志堅自持。明主親夢見，世人今始知。千家獻黃金，萬匠磨琉璃。既空泰山木，亦罄天府貲。焚香如雲屯，幡蓋珊珊垂。悉窣神繞護，眾魔不敢窺。作禮睹靈境，焚香方證疑。庶割區中緣，脫身恆在茲。
出關經華嶽寺，訪法華雲公
作者：岑參（唐）

野寺聊解鞍，偶見法華僧。開門對西嶽，石壁青稜層。竹徑厚蒼苔，松門盤紫藤。長廊列古畫，高殿懸孤燈。五月山雨熱，三峰火雲蒸。側聞樵人言，深谷猶積冰。久願尋此山，至今嗟未能。謫官忽東走，王程苦相仍。欲去戀雙樹，何由窮一乘。月輪吐山郭，夜色空清澄。
春半與群公同遊元處士別業
作者：岑參（唐）

郭南處士宅，門外羅群峰。勝概忽相引，春華今正濃。山廚竹裡爨，野碓藤間舂。對酒雲數片，捲簾花萬重。巖泉嗟到晚，州縣欲歸慵。草色帶朝雨，灘聲兼夜鐘。愛茲清俗慮，何事老塵容。況有林下約，轉懷方外蹤。
陪群公龍岡寺泛舟
作者：岑參（唐）

漢水天一色，寺樓波底看。鐘鳴長空夕，月出孤舟寒。映酒見山火，隔簾聞夜灘。紫鱗掣芳餌，紅燭然金盤。良友興正愜，勝遊情未闌。此中堪倒載，須盡主人歡。
終南山雙峰草堂作
作者：岑參（唐）

斂跡歸山田，息心謝時輩。晝還草堂臥，但與雙峰對。興來恣佳遊，事愜符勝概。著書高窗下，日夕見城內。曩為世人誤，遂負平生愛。久與林壑辭，及來松杉大。偶茲近精廬，屢得名僧會。有時逐樵漁，盡日不冠帶。崖口上新月，石門破蒼靄。色向群木深，光搖一潭碎。緬懷鄭生穀，頗憶嚴子瀨。勝事猶可追，斯人邈千載。
左僕射相國冀公東齋幽居
作者：岑參（唐）

丞相百僚長，兩朝居此官。成功雲雷際，翊聖天地安。不矜南宮貴，只向東山看。宅佔鳳城勝，窗中雲嶺寬。午時松軒夕，六月藤齋寒。玉佩罥女蘿，金印耀牡丹。山蟬上衣桁，野鼠緣藥盤。有時披道書，竟日不著冠。幸得趨省闈，常欣在門闌。何當複持衡，短翮期風摶。
過緱山王處士黑石谷隱居
作者：岑參（唐）

舊居緱山下，偏識緱山雲。處士久不還，見雲如見君。別來逾十秋，兵馬日紛紛。青溪開戰場，黑谷屯行軍。遂令巢由輩，遠逐麋鹿群。獨有南澗水，潺湲如昔聞。
緱山西峰草堂作
作者：岑參（唐）

結廬對中嶽，青翠常在門。遂耽水木興，盡作漁樵言。頃來闕章句，但欲閒心魂。日色隱空穀，蟬聲喧暮村。曩聞道士語，偶見清淨源。隱幾閱吹葉，乘秋眺歸根。獨遊念求仲，開徑招王孫。片雨下南澗，孤峰出東原。棲遲慮益澹，脫略道彌敦。野靄晴拂枕，客帆遙入軒。尚平今何在，此意誰與論。佇立雲去盡，蒼蒼月開園。
觀楚國寺璋上人寫一切經院，南有曲池深竹
作者：岑參（唐）

璋公不出院，群木閉深居。誓寫一切經，欲向萬卷餘。揮毫散林鵲，研墨驚池魚。音翻四句偈，字譯五天書。鳴鐘竹陰晚，汲水桐花初。雨氣潤衣缽，香煙泛庭除。此地日清淨，諸天應未如。不知將錫杖，早晚躡空虛。
尋鞏縣南李處士別業
作者：岑參（唐）

先生近南郭，茅屋臨東川。桑葉隱村戶，蘆花映釣船。有時著書暇，盡日窗中眠。且喜閭井近，灌田同一泉。
聞崔十二侍禦灌口夜宿報恩寺
作者：岑參（唐）

聞君尋野寺，便宿支公房。溪月冷深殿，江雲擁迴廊。然燈松林靜，煮茗柴門香。勝事不可接，相思幽興長。
自潘陵尖還少室居止，秋夕憑眺
作者：岑參（唐）

草堂近少室，夜靜聞風松。月出潘陵尖，照見十六峰。九月山葉赤，溪雲淡秋容。火點伊陽村，煙深嵩角鐘。尚子不可見，蔣生難再逢。勝愜只自知，佳趣為誰濃。昨詣山僧期，上到天壇東。向下望雷雨，雲間見回龍。夕與人群疏，轉愛丘壑中。心澹水木會，興幽魚鳥通。稀微了自釋，出處乃不同。況本無宦情，誓將依道風。
南池夜宿，思王屋青蘿舊齋
作者：岑參（唐）

池上臥煩暑，不櫛複不巾。有時清風來，自謂羲皇人。天晴雲歸盡，雨洗月色新。公事常不閑，道書日生塵。早年家王屋，五別青蘿春。安得還舊山，東溪垂釣綸。
過王判官西津所居
作者：岑參（唐）

勝跡不在遠，愛君池館幽。素懷巖中諾，宛得塵外遊。何必到清溪，忽來見滄洲。潛移岷山石，暗引巴江流。樹密晝先夜，竹深夏已秋。沙鳥上筆床，溪花彗簾鉤。夫子賤簪冕，注心向林丘。落日出公堂，垂綸乘釣舟。賦詩憶楚老，載酒隨江鷗。翛然一傲吏，獨在西津頭。
因假歸白閣西草堂
作者：岑參（唐）

雷聲傍太白，雨在八九峰。東望白閣雲，半入紫閣松。勝概紛滿目，衡門趣彌濃。幸有數畝田，得延二仲蹤。早聞達士語，偶與心相通。誤徇一微官，還山愧塵容。釣竿不復把，野碓無人舂。惆悵飛鳥盡，南溪聞夜鐘。
題華嚴寺瑰公禪房
作者：岑參（唐）

寺南幾十峰，峰翠晴可掬。朝從老僧飯，昨日崖口宿。錫杖倚枯松，繩床映深竹。東溪草堂路，來往行自熟。生事在雲山，誰能複羈束。
東歸留題太常徐卿草堂
作者：岑參（唐）

不謝古名將，吾知徐太常。年才三十餘，勇冠西南方。頃曾策匹馬，獨出持兩槍。虜騎無數來，見君不敢當。漢將小衛霍，蜀將淩關張。卿月益清澄，將星轉光芒。複居少城北，遙對岷山陽。車馬日盈門，賓客常滿堂。曲池蔭高樹，小徑穿叢篁。江鳥飛入簾，山雲來到床。題詩芭蕉滑，對酒棕花香。諸將射獵時，君在翰墨場。聖主賞勳業，邊城最輝光。與我情綢繆，相知久芬芳。忽作萬裡別，東歸三峽長。
太一石鱉崖口潭舊廬招王學士
作者：岑參（唐）

驟雨鳴淅瀝，颼飀溪穀寒。碧潭千餘尺，下見蛟龍蟠。石門吞眾流，絕岸呀層巒。幽趣倏萬變，奇觀非一端。偶逐幹祿徒，十年皆小官。抱板尋舊圃，弊廬臨迅湍。君子滿清朝，小人思掛冠。釀酒漉松子，引泉通竹竿。何必濯滄浪，不能釣嚴灘。此地可遺老，勸君來考盤。
林臥
作者：岑參（唐）

偶得魚鳥趣，複茲水木涼。遠峰帶雨色，落日搖川光。臼中西山藥，袖裡淮南方。唯愛隱幾時，獨遊無何鄉。
驪姬墓下作
作者：岑參（唐）

驪姬北原上，閉骨已千秋。澮水日東注，惡名終不流。獻公恣耽惑，視子如仇讎。此事成蔓草，我來逢古丘。蛾眉山月苦，蟬鬢野雲愁。欲吊二公子，橫汾無輕舟。
東歸晚次潼關懷古
作者：岑參（唐）

暮春別鄉樹，晚景低津樓。伯夷在首陽，欲往無輕舟。遂登關城望，下見洪河流。自從巨靈開，流血千萬秋。行行潘生賦，赫赫曹公謀。川上多往事，淒涼滿空洲。
楚夕旅泊古興
作者：岑參（唐）

獨鶴唳江月，孤帆淩楚雲。秋風冷蕭瑟，蘆荻花紛紛。忽思湘川老，欲訪雲中君。騏驎息悲鳴，愁見豺虎群。
先主武侯廟
作者：岑參（唐）

先主與武侯，相逢雲雷際。感通君臣分，義激魚水契。遺廟空蕭然，英靈貫千歲。
文公講堂
作者：岑參（唐）

文公不可見，空使蜀人傳。講席何時散，高臺豈複全。豐碑文字滅，冥漠不知年。
楊雄草玄臺
作者：岑參（唐）

吾悲子雲居，寂寞人已去。娟娟西江月，猶照草玄處。精怪喜無人，睢盱藏老樹。
司馬相如琴臺
作者：岑參（唐）

相如琴臺古，人去臺亦空。臺上寒蕭條，至今多悲風。荒臺漢時月，色與舊時同。
嚴君平卜肆
作者：岑參（唐）

君平曾賣卜，蔔肆蕪已久。至今杖頭錢，時時地上有。不知支機石，還在人間否。
張儀樓
作者：岑參（唐）

傳是秦時樓，巍巍至今在。樓南兩江水，千古長不改。曾聞昔時人，歲月不相待。
昇仙橋
作者：岑參（唐）

長橋題柱去，猶是未達時。及乘駟馬車，卻從橋上歸。名共東流水，滔滔無盡期。
萬裡橋
作者：岑參（唐）

成都與維揚，相去萬裡地。滄江東流疾，帆去如鳥翅。楚客過此橋，東看盡垂淚。
石犀
作者：岑參（唐）

江水初蕩潏，蜀人幾為魚。向無爾石犀，安得有邑居。始知李太守，伯禹亦不如。
龍女祠
作者：岑參（唐）

龍女何處來，來時乘風雨。祠堂青林下，宛宛如相語。蜀人競祈恩，捧酒仍擊鼓。
使交河郡，郡在火山腳，其地苦熱無雨雪，獻封大夫
作者：岑參（唐）

奉使按胡俗，平明發輪臺。暮投交河城，火山赤崔巍。九月尚流汗，炎風吹沙埃。何事陰陽工，不遣雨雪來。吾君方憂邊，分閫資大才。昨者新破胡，安西兵馬回。鐵關控天涯，萬裡何遼哉。煙塵不敢飛，白草空皚皚。軍中日無事，醉舞傾金罍。漢代李將軍，微功合可咍。
與鮮於庶子自梓州成都少尹自褒城同行至利州道中作
作者：岑參（唐）

剖竹向西蜀，岷峨眇天涯。空深北闕戀，豈憚南路賒。前日登七盤，曠然見三巴。漢水出嶓塚，梁山控褒斜。棧道籠迅湍，行人貫層崖。巖傾劣通馬，石窄難容車。深林怯魑魅，洞穴防龍蛇。水種新插秧，山田正燒畬。夜猿嘯山雨，曙鳥鳴江花。過午方始飯，經時旋及瓜。數公各遊宦，千里皆辭家。言笑忘羈旅，還如在京華。
下外江舟懷終南舊居
作者：岑參（唐）

杉冷曉猿悲，楚客心欲絕。孤舟巴山雨，萬裡陽臺月。水宿已淹時，蘆花白如雪。顏容老難赬，把鏡悲鬢髮。早年好金丹，方士傳口訣。敝廬終南下，久與真侶別。道書誰更開，藥灶煙遂滅。頃來壓塵網，安得有仙骨。巖壑歸去來，公卿是何物。
安西館中思長安
作者：岑參（唐）

家在日出處，朝來起東風。風從帝鄉來，不異家信通。絕域地欲盡，孤城天遂窮。彌年但走馬，終日隨飄蓬。寂寞不得意，辛勤方在公。胡塵淨古塞，兵氣屯邊空。鄉路眇天外，歸期如夢中。遙憑長房術，為縮天山東。
暮秋山行
作者：岑參（唐）

疲馬臥長坡，夕陽下通津。山風吹空林，颯颯如有人。蒼旻霽涼雨，石路無飛塵。千念集暮節，萬籟悲蕭晨。鶗鴂昨夜鳴，蕙草色已陳。況在遠行客，自然多苦辛。
赴犍為經龍閣道
作者：岑參（唐）

側徑轉青壁，危梁透滄波。汗流出鳥道，膽碎窺龍渦。驟雨暗溪口，歸雲網松蘿。屢聞羌兒笛，厭聽巴童歌。江路險複永，夢魂愁更多。聖朝幸典郡，不敢嫌岷峨。
江上阻風雨
作者：岑參（唐）

江上風欲來，泊舟未能發。氣昏雨已過，突兀山複出。積浪成高丘，盤渦為嵌窟。雲低岸花掩，水漲灘草沒。老樹蛇蛻皮，崩崖龍退骨。平生抱忠信，艱險殊可忽。
經火山
作者：岑參（唐）

火山今始見，突兀蒲昌東。赤焰燒虜雲，炎氛蒸塞空。不知陰陽炭，何獨然此中。我來嚴冬時，山下多炎風。人馬盡汗流，孰知造化功。
題鐵門關樓
作者：岑參（唐）

鐵關天西涯，極目少行客。關門一小吏，終日對石壁。橋跨千仞危，路盤兩崖窄。試登西樓望，一望頭欲白。
早上五盤嶺
作者：岑參（唐）

平旦驅駟馬，曠然出五盤。江回兩崖鬥，日隱群峰攢。蒼翠煙景曙，森沉雲樹寒。松疏露孤驛，花密藏回灘。棧道溪雨滑，畬田原草幹。此行為知己，不覺蜀道難。
峨眉東腳臨江聽猿，懷二室舊廬
作者：岑參（唐）

峨眉煙翠新，昨夜秋雨洗。分明峰頭樹，倒插秋江底。久別二室間，圖他五斗米。哀猿不可聽，北客欲流涕。
東歸發犍為，至泥溪舟中作
作者：岑參（唐）

前日解侯印，泛舟歸山東。平旦發犍為，逍遙信回風。七月江水大，滄波漲秋空。複有峨眉僧，誦經在舟中。夜泊防虎豹，朝行逼魚龍。一道鳴迅湍，兩邊走連峰。猿拂岸花落，鳥啼簷樹重。煙靄吳楚連，溯沿湖海通。憶昨在西掖，複曾入南宮。日出朝聖人，端笏陪群公。不意今棄置，何由豁心胸。吾當海上去，且學乘桴翁。
阻戎瀘間群盜
作者：岑參（唐）

南州林莽深，亡命聚其間。殺人無昏曉，屍積填江灣。餓虎銜髑髏，饑烏啄心肝。腥裛灘草死，血流江水殷。夜雨風蕭蕭，鬼哭連楚山。三江行人絕，萬裡無徵船。唯有白鳥飛，空見秋月圓。罷官自南蜀，假道來茲川。瞻望陽臺雲，惆悵不敢前。帝鄉北近日，瀘口南連蠻。何當遇長房，縮地到京關。願得隨琴高，騎魚向雲煙。明主每憂人，節使恆在邊。兵革方禦寇，爾惡胡不悛。吾竊悲爾徒，此生安得全。
郡齋閑坐
作者：岑參（唐）

負郭無良田，屈身徇微祿。平生好疏曠，何事就羈束。幸曾趨丹墀，數得侍黃屋。故人盡榮寵，誰念此幽獨。州縣非宿心，雲山欣滿目。頃來廢章句，終日披案牘。佐郡竟何成，自悲徒碌碌。
衙郡守還
作者：岑參（唐）

世事何反復，一身難可料。頭白翻折腰，還傢俬自笑。所嗟無產業，妻子嫌不調。五斗米留人，東溪憶垂釣。
行軍詩二首
作者：岑參（唐）

吾竊悲此生，四十幸未老。一朝逢世亂，終日不自保。胡兵奪長安，宮殿生野草。傷心五陵樹，不見二京道。我皇在行軍，兵馬日浩浩。胡雛尚未滅，諸將懇徵討。昨聞鹹陽敗，殺戮淨如掃。積屍若丘山，流血漲豐鎬。干戈礙鄉國，豺虎滿城堡。村落皆無人，蕭條空桑棗。儒生有長策，無處豁懷抱。塊然傷時人，舉首哭蒼昊。早知逢世亂，少小謾讀書。悔不學彎弓，向東射狂胡。偶從諫官列，謬向丹墀趨。未能匡吾君，虛作一丈夫。撫劍傷世路，哀歌泣良圖。功業今已遲，覽鏡悲白須。平生抱忠義，不敢私微軀。
秋夕聽羅山人彈三峽流泉
作者：岑參（唐）

皤皤岷山老，抱琴鬢蒼然。衫袖拂玉徽，為彈三峽泉。此曲彈未半，高堂如空山。石林何颼飀，忽在窗戶間。繞指弄嗚咽，青絲激潺湲。演漾怨楚雲，虛徐韻秋煙。疑兼陽臺雨，似雜巫山猿。幽引鬼神聽，淨令耳目便。楚客腸欲斷，湘妃淚斑斑。誰裁青桐枝，緪以朱絲弦。能含古人曲，遞與今人傳。知音難再逢，惜君方老年。曲終月已落，惆悵東齋眠。
尹相公京兆府中棠樹降甘露詩
作者：岑參（唐）

相國尹京兆，政成人不欺。甘露降府庭，上天表無私。非無他人家，豈少群木枝。被茲甘棠樹，美掩召伯詩。團團甜如蜜，皛皛凝若脂。千柯玉光碎，萬葉珠顆垂。昆侖何時來，慶雲相逐飛。魏宮銅盤貯，漢帝金掌持。王澤布人和，精心動靈祇。君臣日同德，禎瑞方潛施。何術令大臣，感通能及茲。忽驚政化理，暗與神物期。卻笑趙張輩，徒稱今古稀。為君下天酒，麴糵將用時。
劉相公中書江山畫障
作者：岑參（唐）

相府徵墨妙，揮毫天地窮。始知丹青筆，能奪造化功。瀟湘在簾間，廬壑橫座中。忽疑鳳凰池，暗與江海通。粉白湖上雲，黛青天際峰。晝日恆見月，孤帆如有風。巖花不飛落，澗草無春冬。擔錫香爐緇，釣魚滄浪翁。如何平津意，尚想塵外蹤。富貴心獨輕，山林興彌濃。喧幽趣頗異，出處事不同。請君為蒼生，未可追赤松。
精衛
作者：岑參（唐）

負劍出北門，乘桴適東溟。一鳥海上飛，雲是帝女靈。玉顏溺水死，精衛空為名。怨積徒有志，力微竟不成。西山木石盡，巨壑何時平。
石上藤
作者：岑參（唐）

石上生孤藤，弱蔓依石長。不逢高枝引，未得淩空上。何處堪託身，為君長萬丈。
荔枝詩
作者：薛能（唐）

顆如松子色如櫻，未識蹉跎欲半生。歲杪監州曾見樹，時新入座久聞名。
丁巳上元日放三雉
作者：薛能（唐）

嬰網雖皆困，褰籠喜共歸。無心期爾報，相見莫驚飛。
寓題
作者：薛能（唐）

王澤猶來雅在新，尚詞微事可愁人。淫哇滿眼關雎弱，猶賀清朝有此身。
望蜀亭
作者：薛能（唐）

樹簇煙迷蜀國深，嶺頭分界戀登臨。前軒一望無他處，從此西川只在心。
遊嘉州後溪
作者：薛能（唐）

山屐經過滿徑蹤，隔溪遙見夕陽舂。當時諸葛成何事，只合終身作臥龍。
自諷
作者：薛能（唐）

千題萬詠過三旬，忘食貪魔作瘦人。行處便吟君莫笑，就中詩病不任春。
乞假歸題候館
作者：薛能（唐）

僕帶雕弓馬似飛，老萊衣上著戎衣。郵亭不暇吟山水，塞外經年皆未歸。
監郡犍為將歸使府登樓寓題
作者：薛能（唐）

幾日監臨向蜀春，錯拋歌酒強憂人。江樓一望西歸去，不負嘉州只負身。
過象耳山二首
作者：薛能（唐）

一色青松幾萬栽，異香薰路帶花開。山門欲別心潛願，更到蜀中還到來。到處逢山便欲登，自疑身作住來僧。徒行至此三千里，不是有緣應不能。
聖燈
作者：薛能（唐）

莽莽空中稍稍燈，坐看迷濁變清澄。須知火盡煙無益，一夜欄邊說向僧。
過昌利觀有懷
作者：薛能（唐）

萬仞雲峰八石泉，李君仙後更誰仙。我來駐馬人何問，老柏無多不種田。
蜀路
作者：薛能（唐）

劍閣緣雲拂鬥魁，疾風生樹過龍媒。前程憩罷知無益，但是駑蹄亦到來。
山下偶作
作者：薛能（唐）

零雨沾山百草香，樹梢高頂盡斜陽。橫流巨石皆堪住，何事無僧有石房。
伏牛山
作者：薛能（唐）

虎蹲峰狀屈名牛，落日連村好望秋。不為時危耕不得，一黎風雨便歸休。
老圃堂
作者：薛能（唐）

邵平瓜地接吾廬，穀雨幹時偶自鋤。昨日春風欺不在，就床吹落讀殘書。
春題
作者：薛能（唐）

柳莫搖搖花莫開，此心因病亦成灰。人生只有家園樂，及取春農歸去來。
並州寓懷
作者：薛能（唐）

人多知遇獨難求，人負知音獨愛酬。常恐此心無樂處，枉稱年少在並州。
中秋旅舍
作者：薛能（唐）

雲卷庭虛月逗空，一方秋草盡鳴蟲。是時兄弟正南北，黃葉滿階來去風。
符亭二首
作者：薛能（唐）

符亭之地雅離群，萬古懸泉一旦新。若念農桑也如此，縣人應得似行人。山如巫峽煙雲好，路似嘉祥水木清。大抵遊人總應愛，就中難說是詩情。
秋夜聽任郎中琴
作者：薛能（唐）

十指宮商膝上秋，七條絲動雨修修。空堂半夜孤燈冷，彈著鄉心欲白頭。
留別關東舊遊
作者：薛能（唐）

我去君留十載中，未曾相見及花紅。他時住得君應老，長短看花心不同。
贈出塞客
作者：薛能（唐）

出郊徵騎逐飛埃，此別惟愁春未回。寒葉夕陽投宿意，蘆關門向遠河開。
秋溪獨坐
作者：薛能（唐）

黃葉分飛砧上下，白雲零落馬東西。人生萬意此端坐，日暮水深流出溪。
宋氏林亭
作者：薛能（唐）

地濕莎青雨後天，桃花紅近竹林邊。行人本是農桑客，記得春深欲種田。
雲花寺寓居贈海岸上人
作者：薛能（唐）

暫寄空門未是歸，上方林榭獨儒衣。吾師不語應相怪，頻惹街塵入寺飛。
關中秋夕
作者：薛能（唐）

簟濕秋庭嶽在煙，露光明滑竹蒼然。何人意緒還相似，鶴宿松枝月半天。
西縣道中有短亭，巖穴飛泉隔江灑至，因成二首
作者：薛能（唐）

風涼津濕共微微，隔岸泉沖石竅飛。爭得巨靈從野性，舊鄉無此擘將歸。一瀑三峰赤日天，路人才見便翛然。誰能夜向山根宿，涼月初生的有仙。
省試夜
作者：薛能（唐）

白蓮千朵照廊明，一片承平雅頌聲。更報第三條燭盡，文昌風景畫難成。
過驪山
作者：薛能（唐）

丹雘蒼蒼簇背山，路塵應滿舊簾間。玄宗不是偏行樂，只為當時四海閑。
曲江醉題
作者：薛能（唐）

閑身行止屬年華，馬上懷中盡落花。狂遍曲江還醉臥，覺來人靜日西斜。
參軍廳新池
作者：薛能（唐）

簾外無塵勝物外，牆根有竹似山根。流泉不至客來久，坐見新池落舊痕。
太原使院晚出
作者：薛能（唐）

青門無路入清朝，濫作將軍最下僚。同舍盡歸身獨在，晚風開印葉蕭蕭。
寒食日曲江
作者：薛能（唐）

曲水池邊青草岸，春風林下落花杯。都門此日是寒食，人去看多身獨來。
盩厔官舍新竹
作者：薛能（唐）

心覺清涼體似吹，滿風輕撼葉垂垂。無端種在幽閒地，眾鳥嫌寒鳳未知。
京中客舍聞箏
作者：薛能（唐）

十二三絃共五音，每聲如截遠人心。當時向秀聞鄰笛，不是離家歲月深。
銅雀臺
作者：薛能（唐）

魏帝當時銅雀臺，黃花深映棘叢開。人生富貴須回首，此地豈無歌舞來。
壽安水館
作者：薛能（唐）

地接山林兼有石，天懸星月更無雲。驚鷗上樹滿池水，瀺灂一聲中夜聞。
雨後早發永甯
作者：薛能（唐）

春霖朝罷客西東，雨足泥聲路未通。獨愛千峰最高處，一峰初日白雲中。
宿仙遊寺望月生峰
作者：薛能（唐）

公門身入洞門行，出阱離籠似有情。僧語夜涼雲樹黑，月生峰上月初生。
秋題
作者：薛能（唐）

獨坐東南見曉星，白雲微透泬寥清。磷磷甃石堪僧坐，一葉梧桐落半庭。
和友人寄懷
作者：薛能（唐）

從來行樂近來希，蘧瑗知言與我違。自是衰心不如舊，非關四十九年非。
子夜
作者：薛能（唐）

嫖姚家宴敵吳王，子夜歌聲滿畫堂。此日相逢眉翠盡，女真行李乞齋糧。
雁和韋侍禦
作者：薛能（唐）

肅肅雍雍義有餘，九天鶯鳳莫相疏。唯應靜向山窗過，激發英雄夜讀書。
和府帥相公
作者：薛能（唐）

竹映高牆似傍山，鄒陽歸後令威還。君看將相才多少，兩首詩成七步間。
又和留山雞
作者：薛能（唐）

五色文勝百鳥王，相思兼絕寄芸香。由來不是池中物，雞樹歸時即取將。
舟中酬楊中丞春早見寄
作者：薛能（唐）

錦樓春望憶丹楹，更遇高情說早鶯。江上境寒吟不得，濕風梅雨滿船輕。
寒食日題
作者：薛能（唐）

美人寒食事春風，折盡青青賞盡紅。夜半無燈還有睡，鞦韆懸在月明中。
杏花
作者：薛能（唐）

活色生香第一流，手中移得近青樓。誰知豔性終相負，亂向春風笑不休。
黃蜀葵
作者：薛能（唐）

嬌黃新嫩欲題詩，盡日含毫有所思。記得玉人初病起，道家妝束厭禳時。
春詠
作者：薛能（唐）

春來還似去年時，手把花枝唱竹枝。狂瘦未曾餐有味，不緣中酒卻緣詩。
贈歡娘
作者：薛能（唐）

一束龍吟細竹枝，青娥擎在手中吹。當時縱使雙成在，不得如伊是小時。
戲瞻相
作者：薛能（唐）

失意蹉跎到舊遊，見吹楊柳便遮羞。瞻相趙女休相拽，不及人前詐擺頭。
贈解詩歌人
作者：薛能（唐）

同有詩情自合親，不須歌調更含嚬。朝天禦史非韓壽，莫竊香來帶累人。
贈韋氏歌人二首
作者：薛能（唐）

弦管聲凝發唱高，幾人心地暗傷刀。思量更有何堪比，王母新開一樹桃。一曲新聲慘畫堂，可能心事憶周郎。朝來為客頻開口，綻盡桃花幾許香。
加階
作者：薛能（唐）

二年中散似稽康，此日無功換寵光。唯有一般酬聖主，勝於東晉是文章。
野園
作者：薛能（唐）

野園無鼓又無旗，鞍馬傳杯用柳枝。嬌養翠娥無怕懼，插人頭上任風吹。
郊亭
作者：薛能（唐）

郊亭宴罷欲回車，滿郭傳呼調角初。尚擁笙歌歸未得，笑娥扶著醉尚書。
老僧
作者：薛能（唐）

清瘦形容八十餘，匏懸籬落似村居。勸師莫羨人間有，幸是元無免破除。
僧窗
作者：薛能（唐）

不悟時機滯有餘，近來為事更乖疏。朱輪皂蓋蹉跎盡，猶愛明窗好讀書。
題平等院
作者：薛能（唐）

十裡城中一院僧，各持巾缽事南能。還應笑我功名客，未解嫌官學大乘。
影燈夜二首
作者：薛能（唐）

偃王燈塔古徐州，二十年來樂事休。此日將軍心似海，四更身領萬人遊。十萬軍城百萬燈，酥油香暖夜如烝。紅妝滿地煙光好，只恐笙歌引上升。
許州旌節到作
作者：薛能（唐）

兩地旌旗擁一身，半緣傷舊半榮新。州人若憶將軍面，寫取雕堂報國真。
重遊通波亭
作者：薛能（唐）

十年拋擲故園花，最憶紅桃竹外斜。此日郊亭心乍喜，敗榆芳草似還家。
戲舸
作者：薛能（唐）

遠舸衝開一路萍，岸傍偷上小茅亭。遊人莫覓杯盤分，此地才應聚德星。
偶題
作者：薛能（唐）

到處吟兼上馬吟，總無愁恨自傷心。無端夢得鈞天樂，盡覺宮商不是音。
折楊柳十首
作者：薛能（唐）

華清高樹出離宮，南陌柔條帶暖風。誰見輕陰是良夜，瀑泉聲畔月明中。洛橋晴影覆江船，羌笛秋聲濕塞煙。閑想習池公宴罷，水蒲風絮夕陽天。嫩綠輕懸似綴旒，路人遙見隔宮樓。誰能更近丹墀種，解播皇風入九州。暖風晴日斷浮埃，廢路新條發釣臺。處處輕陰可惆悵，後人攀處古人栽。潭上江邊嫋嫋垂，日高風靜絮相隨。青樓一樹無人見，正是女郎眠覺時。汴水高懸百萬條，風清兩岸一時搖。隋家力盡虛栽得，無限春風屬聖朝。和風煙樹九重城，夾路春陰十萬營。唯向邊頭不堪望，一株憔悴少人行。窗外齊垂旭日初，樓邊輕暖好風徐。遊人莫道栽無益，桃李清陰卻不如。眾木猶寒獨早青，禦溝橋畔曲江亭。陶家舊日應如此，一院春條綠繞廳。帳偃纓垂細複繁，令人心想石家園。風條月影皆堪重，何事侯門愛樹萱。
柳枝四首
作者：薛能（唐）

數首新詩帶恨成，柳絲牽我我傷情。柔娥幸有腰支穩，試踏吹聲作唱聲。高出軍營遠映橋，賊兵曾斫火曾燒。風流性在終難改，依舊春來萬萬條。縣依陶令想嫌迂，營畔將軍即大粗。此日與君除萬恨，數篇風調更應無。狂似纖腰嫩勝綿，自多情態竟誰憐。遊人不折還堪恨，拋向橋邊與路邊。
柳枝詞五首
作者：薛能（唐）

朝陽晴照綠楊煙，一別通波十七年。應有舊枝無處覓，萬株風裡卓旌旃。晴垂芳態吐牙新，雨擺輕條濕面春。別有出牆高數尺，不知搖動是何人。暖梳簪朵事登樓，因掛垂楊立地愁。牽斷綠絲攀不得，半空懸著玉搔頭。西園高樹後庭根，處處尋芳有摺痕。終憶舊遊桃葉舍，一株斜映竹籬門。劉白蘇臺總近時，當初章句是誰推。纖腰舞盡春楊柳，未有儂家一首詩。
吳姬十首
作者：薛能（唐）

夜鎖重門晝亦監，眼波嬌利瘦巖巖。偏憐不怕傍人笑，自把春羅等舞衫。龍麝燻多骨亦香，因經寒食好風光。何人畫得天生態，枕破施朱隔宿妝。滴滴春霖透荔枝，筆題箋動手中垂。天陰不得君王召，嚬著青蛾作小詩。鈿合重盛繡結深，昭陽初幸賜同心。君知一夜恩多少，明日宣教放德音。退紅香汗濕輕紗，高卷蚊廚獨臥斜。嬌淚半垂珠不破，恨君瞋折後庭花。取次衣裳盡帶珠，別添龍腦裛羅襦。年來寄與鄉中伴，殺盡春蠶稅亦無。畫燭燒蘭暖複迷，殿幃深密下銀泥。開門欲作侵晨散，已是明朝日向西。樓臺重疊滿天雲，殷殷鳴鼉世上聞。此日楊花初似雪，女兒弦管弄參軍。冠剪黃綃帔紫羅，薄施鉛粉畫青娥。因將素手誇纖巧，從此椒房寵更多。身是三千第一名，內家叢裡獨分明。芙蓉殿上中元日，水拍銀臺弄化生。
題於公花園
作者：薛能（唐）

含桃莊主後園深，繁實初成靜掃陰。若使明年花可待，應須惱破事花心。
登城
作者：薛能（唐）

偶作閑身上古城，路人遙望不相驚。無端將吏逡巡至，又作都頭一隊行。
好客
作者：薛能（唐）

好客連宵在醉鄉，蠟煙紅暖勝春光。誰人肯信山僧語，寒雨唯煎治氣湯。
贈普恭禪師
作者：薛能（唐）

一日迢迢每一餐，我心難伏我無難。南簷十月繩床暖，背卷真經向日看。
贈無表禪師
作者：薛能（唐）

笠戴圓陰楚地棕，磬敲清鄉蜀山銅。秋來說偈寅朝殿，爽爽楊枝滿手風。
彭門偶題
作者：薛能（唐）

淮王西舍固非夫，柳惲偏州未是都。直到春秋諸列國，擁旄才子也應無。
嘲趙璘
作者：薛能（唐）

巡關每傍摴蒲局，望月還登乞巧樓。第一莫教嬌太過，緣人衣帶上人頭。
句
作者：薛能（唐）

百首如一首，卷初如卷終。（《北夢瑣言》：能以詩自負，坐久僕頭出，語多僧齒寒。西塞長雲盡，南湖片月斜。李白終無取，陶潛固不刊。我身若在開元日，爭遣名為李翰林。（寄符郎中，
採桑
作者：郎大家宋氏（唐）

春來南雁歸，日去西蠶遠。妾思紛何極，客遊殊未返。
宛轉歌二首
作者：郎大家宋氏（唐）

風已清，月朗琴複鳴。掩抑非千態，殷勤是一聲。歌宛轉，宛轉和且長。願為雙鴻鵠，比翼共翱翔。日已暮，長簷鳥聲度。此時望君君不來，此時思君君不顧。歌宛轉，宛轉那能異棲宿。願為形與影，出入恆相逐。
長相思
作者：郎大家宋氏（唐）

長相思，久離別。關山阻，風煙絕。臺上鏡文銷，
朝雲引
作者：郎大家宋氏（唐）

巴西巫峽指巴東，朝雲觸石上朝空。巫山巫峽高何已，
宿巫山寄遠人
作者：梁瓊（唐）

巫山雲，巫山雨，朝雲暮雨無定所。南峰忽暗北峰晴，春風澹澹白雲閑，驚湍流水響千山。一夜此中對明月，曉看襟上淚流處，點點血痕猶在衣。
昭君怨
作者：梁瓊（唐）

自古無和親，貽災到妾身。朔風嘶去馬，漢月出行輪。衣薄狼山雪，妝成虜塞春。回看父母國，生死畢胡塵。
銅雀臺
作者：梁瓊（唐）

歌扇向陵開，齊行奠玉杯。舞時飛燕列，夢裡片雲來。月色空餘恨，松聲莫更哀。誰憐未死妾，掩袂下銅臺。
遠意
作者：梁瓊（唐）

脈脈長攄氣，微微不離心。叩頭從此去，煩惱阿誰禁。
句
作者：梁瓊（唐）

玉枕空流別後淚，羅衣已盡去時香。
有所思
作者：劉雲（唐）

朝亦有所思，暮亦有所思。登樓望君處，藹藹蕭關道。掩淚向浮雲，誰知妾懷抱。玉井蒼苔春院深，
婕妤怨
作者：劉雲（唐）

君恩不可見，妾豈如秋扇。秋扇尚有時，妾身永微賤。莫言朝花不復落，嬌容幾奪昭陽殿。
望月
作者：劉雲（唐）

天漢涼秋夜，澄澄一鏡明。山空猿屢嘯，林靜鵲頻驚。
古意
作者：崔萱（唐）

灼灼葉中花，夏萎春又芳。明明天上月，蟾缺圓複光。未如君子情，朝違夕已忘。玉帳枕猶暖，紈扇思何長。願因西南風，吹上玳瑁床。嬌眠錦衾裡，輾轉雙鴛鴦。
敘別
作者：崔萱（唐）

碧池漾漾春水綠，中有佳禽暮棲宿。願持此意永相貽，只慮君情中反復。
豪家子
作者：崔萱（唐）

年少家藏累代金，紅樓盡日醉沉沉。馬非躞蹀寧酬價，人不嬋娟肯動心。
句
作者：崔萱（唐）

豈知一隻鳳釵價，沽得數村蝸舍人。
贈所思
作者：崔仲容（唐）

所居幸接鄰，相見不相親。一似雲間月，何殊鏡裡人。丹誠空有夢，腸斷不禁春。願作梁間燕，無由變此身。
戲贈
作者：崔仲容（唐）

暫到昆侖未得歸，阮郎何事教人非。如今身佩上清籙，莫遣落花沾羽衣。
贈歌姬
作者：崔仲容（唐）

水剪雙眸霧剪衣，當筵一曲媚春輝。瀟湘夜瑟怨猶在，渭城朝雨休重唱，滿眼陽關客未歸。
句
作者：崔仲容（唐）

妾心合君心，一似影隨形。梁燕無情困，雙棲語此時。不覺紅顏去，空嗟白髮生。桐花落盡春又盡，紫塞徵人猶未歸。
獨夜詞
作者：崔公遠（唐）

晴天霜落寒風急，錦帳羅幃羞更入。秦箏不復續斷弦，回身掩淚挑燈立。
句
作者：崔公遠（唐）

看花獨不語，裴回雙淚潸。君今遠戍在何處，遣妾秋來長望天。
春詞二首
作者：張琰（唐）

垂柳鳴黃鸝，關關若求友。春情不可耐，愁殺閨中婦。日暮登高樓，誰憐小垂手。昨日桃花飛，今朝梨花吐。春色能幾時，那堪此愁緒。蕩子遊不歸，春來淚如雨。
銅雀臺
作者：張琰（唐）

君王冥漠不可見，銅雀歌舞空裴回。西陵嘖嘖悲宿鳥，
句
作者：張琰（唐）

年年人自老，日日水東流。庭芳自搖落，永念結中腸。
哭夫二首
作者：裴羽仙（唐）

風卷平沙日欲曛，狼煙遙認犬羊群。李陵一戰無歸日，望斷胡天哭塞雲。良人平昔逐蕃渾，力戰輕行出塞門。從此不歸成萬古，空留賤妾怨黃昏。
長門怨
作者：劉媛（唐）

雨滴梧桐秋夜長，愁心和雨到昭陽。淚痕不學君恩斷，拭卻千行更萬行。學畫蛾眉獨出群，當時人道便承恩。經年不見君王面，花落黃昏空掩門。
送遠
作者：劉媛（唐）

聞道瞿塘灩澦堆，青山流水近陽臺。知君此去無還日，妾亦隨波不復回。
句
作者：劉媛（唐）

春風報梅柳，一夜發南枝。傍人那得知心事，一面殘妝空淚痕。
懷良人
作者：葛鴉兒（唐）

蓬鬢荊釵世所稀，布裙猶是嫁時衣。胡麻好種無人種，正是歸時不見歸。
會仙詩
作者：葛鴉兒（唐）

彩鳳搖搖下翠微，煙光漠漠遍芳枝。玉窗仙會何人見，唯有春風仔細知。煙霞迤邐接蓬萊，宮殿參差曉日開。群玉山前人別處，紫鸞飛起望仙台。
暗別離
作者：劉瑤（唐）

槐花結子桐葉焦，單飛越鳥啼青霄。翠軒輾雲輕遙遙，朱弦暗斷不見人，風動花枝月中影。青鸞脈脈西飛去，
古意曲
作者：劉瑤（唐）

梧桐階下月團團，洞房如水秋夜闌。吳刀剪破機頭錦，
闔閭城懷古
作者：劉瑤（唐）

五湖春水接遙天，國破君亡不記年。唯有妖娥曾舞處，古臺寂寞起愁煙。
峽中即事
作者：廉氏（唐）

清秋三峽此中去，鳴鳥孤猿不可聞。一道水聲多亂石，
懷遠
作者：廉氏（唐）

隙塵何微微，朝夕通其輝。人生各有託，君去獨不歸。青林有蟬響，赤日無鳥飛。裴回東南望，雙淚空沾衣。
寄徵人
作者：廉氏（唐）

淒淒北風吹鴛被，娟娟西月生蛾眉。誰知獨夜相思處，淚滴寒塘蕙草時。
寄遠
作者：田娥（唐）

憶昨會詩酒，終日相逢迎。今來成故事，歲月令人驚。淚流紅粉薄，風度羅衣輕。難為子猷志，虛負文君名。
攜手曲
作者：田娥（唐）

攜手共惜芳菲節，鶯啼錦花滿城闕。行樂逶迤念容色，
長信宮
作者：田娥（唐）

團圓手中扇，昔為君所持。今日君棄捐，複值秋風時。悲將入篋笥，自歎知何為。
句
作者：田娥（唐）

春至偏無興，秋來只是眠。
中秋夜泊武昌
作者：劉淑柔（唐）

兩城相對峙，一水向東流。今夜素娥月，何年黃鶴樓。悠悠蘭棹晚，渺渺荻花秋。無奈柔腸斷，關山總是愁。
賦荊門
作者：薛瓊（唐）

黃鳥翻紅樹，青牛臥綠苔。渚宮歌舞地，輕霧鎖樓臺。
戲贈
作者：趙虛舟（唐）

砌下梧桐葉正齊，花繁雨後壓枝低。報導不須鴉鳥亂，他家自有鳳凰棲。
銅雀臺
作者：張瑛（唐）

君王冥漠不可見，銅雀歌舞空裴回。西陵嘖嘖悲宿鳥，
望月
作者：張瑛（唐）

天漢涼秋夜，澄澄一鏡明。山空猿屢嘯，林靜鶴頻驚。
答外
作者：長孫佐轉妻（唐）

徵人去年戍邊水，夜得邊書字盈紙。揮刀就燭裁紅綺，同心再解不心離，離字頻看字愁滅。結成一衣和淚封，
早梅
作者：劉元載妻（唐）

南枝向暖北枝寒，一種春風有兩般。憑仗高樓莫吹笛，大家留取倚闌幹。
明月堂
作者：劉氏婦（唐）

蟬鬢驚秋華髮新，可憐紅隙盡埃塵。西山一夢何年覺，明月堂前不見人。玉鉤風急響丁東，回首西山似夢中。明月堂前人不到，庭梧一夜老秋風。
和潘雍
作者：葛氏女（唐）

九天天遠瑞煙濃，駕鶴驂鸞意已同。從此三山山上月，瓊花開處照春風。
寄詩
作者：李主簿姬（唐）

去時盟約與心違，秋日離家春不歸。應是維揚風景好，恣情歡笑到芳菲。
題興元明珠亭
作者：京兆女子（唐）

寂寥滿地落花紅，獨有離人萬恨中。回首池塘更無語，手彈珠淚與春風。
題玉泉溪
作者：湘驛女子（唐）

紅葉醉秋色，碧溪彈夜弦。佳期不可再，風雨杳如年。
題三鄉詩
作者：若耶溪女子（唐）

昔逐良人西入關，良人身歿妾空還。謝娘衛女不相待，為雨為雲歸此山。
題沙鹿門
作者：誰氏女（唐）

昔逐良人去上京，良人身歿妾東徵。同來不得同歸去，永負朝雲暮雨情。
聯句
作者：不詳（唐）

朱樓影直日當午，玉樹陰低月已三。——光膩粉暗銷銀鏤合，錯刀閑剪泥金衫。——威繡床怕引烏龍吠，錦字愁教青鳥銜。——裒百味煉來憐益母，千花開處鬥宜男。——光鴛鴦有伴誰能羨，鸚鵡無言我自慚。——威浪喜遊蜂飛撲撲，佯驚孤燕語喃喃。——裒偏憐愛數螆蛦掌，每憶光抽玳瑁簪。——光煙洞幾年悲尚在，星橋一夕帳空含。——威窗前時節羞虛擲，世上風流笑苦諳。——裒獨結香綃偷餉送，暗垂檀袖學通參。——光須知化石心難定，卻是為雲分易甘。——威看見風光零落盡，弦聲猶逐望江南。——裒
聯句
作者：越溪楊女（唐）

珠簾半床月，青竹滿林風。——楊女何事今宵景，無人解語同。——謝生
春日
作者：越溪楊女（唐）

春盡花隨盡，其如自是花。——楊女從來說花意，不過此容華。——謝生明月易虧輪，好花難戀春。——楊女常將花月恨，並作可憐人。——謝生
句
作者：曹文姬（唐）

鑿開天外長生地，煉出人間不死丹。
和袁郎中破賊後經剡縣山水上太尉
作者：李嘉佑（唐）

受律仙郎貴，長驅下會稽。鳴笳山月曉，搖旆野雲低。翦寇人皆賀，回軍馬自嘶。地閑春草綠，城靜夜烏啼。破竹清閩嶺，看花入剡溪。元戎催獻捷，莫道事攀躋。
送評事十九叔入秦
作者：李嘉佑（唐）

白露沾蕙草，王孫轉憶歸。蔡州新戰罷，郢路去人稀。謁帝不辭遠，懷親空有違。孤舟看落葉，平楚逐斜暉。北闕見端冕，南臺當繡衣。唯餘播遷客，只伴鷓鴣飛。
贈王八衢
作者：李嘉佑（唐）

丹地偏相逐，清江若有期。腰金才子貴，剖竹老人遲。桂楫閑迎客，茶甌對說詩。渚田分邑裡，山桂樹罘罳。心靜無華髮，人和似古時。別君遠山去，幽獨更應悲。
入睦州分水路憶劉長卿
作者：李嘉佑（唐）

北闕忤明主，南方隨白雲。沿洄灘草色，應接海鷗群。建德潮已盡，新安江又分。回看嚴子瀨，朗詠謝安文。雨過暮山碧，猿吟秋日曛。吳洲不可到，刷鬢為思君。
奉和杜相公長興新宅即事呈元相公
作者：李嘉佑（唐）

意有空門樂，居無甲第奢。經過容法侶，雕飾讓侯家。隱樹重簷肅，開園一徑斜。據梧聽好鳥，行藥寄名花。夢蝶留清簟，垂貂坐絳紗。當山不掩戶，映日自傾茶。雅望歸安石，深知在叔牙。還成吉甫頌，贈答比瑤華。
江湖秋思
作者：李嘉佑（唐）

趨陪禁掖雁行隨，遷向江潭鶴發垂。素浪遙疑八溪水，共望漢朝多霈澤，蒼蠅早晚得先知。
送朱中舍遊江東
作者：李嘉佑（唐）

孤城郭外送王孫，越水吳洲共爾論。野寺山邊斜有徑，若到西陵徵戰處，不堪秋草自傷魂。
送竇拾遺赴朝因寄中書十七弟
作者：李嘉佑（唐）

自歎未沾黃紙詔，那堪遠送赤墀人。老為僑客偏相戀，憑爾將書通令弟，唯論華髮愧頭巾。
自蘇臺至望亭驛人家盡空春物增思悵然有作因寄從弟紓
作者：李嘉佑（唐）

南浦菰蔣覆白蘋，東吳黎庶逐黃巾。野棠自發空臨水，那堪回首長洲苑，烽火年年報虜塵。
承恩量移宰江邑，臨鄱江悵然之作
作者：李嘉佑（唐）

四年謫宦滯江城，未厭門前鄱水清。誰言宰邑化黎庶，惆悵閑眠臨極浦，夕陽秋草不勝情。
題靈臺縣東山村主人
作者：李嘉佑（唐）

處處徵胡人漸稀，山村寥落暮煙微。門臨莽蒼經年閉，天子如今能用武，只應歲晚息兵機。
同皇甫冉登重玄閣
作者：李嘉佑（唐）

高閣朱欄不厭遊，蒹葭白水繞長洲。孤雲獨鳥川光暮，誰憐遠作秦吳別，離恨歸心雙淚流。
宋州東登望題武陵驛
作者：李嘉佑（唐）

梁宋人稀鳥自啼，登艫一望倍含淒。白骨半隨河水去，明主頻移虎符守，幾時行縣向黔黎。
晚登江樓有懷
作者：李嘉佑（唐）

獨坐南樓佳興新，青山綠水共為鄰。爽氣遙分隔浦岫，只憶帝京不可到，秋琴一弄欲沾巾。
遊徐城河忽見清淮，因寄趙八
作者：李嘉佑（唐）

自緣遲暮憶滄洲，翻愛南河濁水流。初過重陽惜殘菊，長恨相逢即分首，含情掩淚獨回頭。
題遊仙閣白公廟
作者：李嘉佑（唐）

仙冠輕舉竟何之，薜荔緣階竹映祠。甲子不知風馭日，逐客自憐雙鬢改，焚香多負白雲期。
送鄭正則漢陽迎婦
作者：李嘉佑（唐）

錦字相催鳥急飛，郎君暫脫老萊衣。遙想雙眉待人畫，令秩和鳴真可羨，此行誰道負春輝。
送皇甫冉往安宜
作者：李嘉佑（唐）

江皋盡日唯煙水，君向白田何日歸。楚地蒹葭連海迥，若問行人與徵戰，使君雙淚定沾衣。
晚發鹹陽，寄同院遺補
作者：李嘉佑（唐）

徵戰初休草又衰，鹹陽晚眺淚堪垂。去路全無千里客，回首青山獨不語，羨君談笑萬年枝。
早秋京口旅泊，章侍禦寄書相問，因以贈之，時七夕
作者：李嘉佑（唐）

移家避寇逐行舟，厭見南徐江水流。吳越徵徭非舊日，只有同時驄馬客，偏宜尺牘問窮愁。
秋曉招隱寺東峰茶宴，送內弟閻伯均歸江州
作者：李嘉佑（唐）

萬畦新稻傍山村，數裡深松到寺門。幸有香茶留稚子，莫怪臨歧獨垂淚，魏舒偏念外家恩。
送嚴員外
作者：李嘉佑（唐）

春風倚棹闔閭城，水國春寒陰複晴。細雨濕衣看不見，君去若逢相識問，青袍今已誤儒生。
赴南中留別褚七少府湖上林亭
作者：李嘉佑（唐）

種田東郭傍春陂，萬事無情把釣絲。綠竹放侵行徑裡，從此別君千萬裡，白雲流水憶佳期。
與從弟正字、從兄兵曹宴集林園
作者：李嘉佑（唐）

竹窗松戶有佳期，美酒香茶慰所思。輔嗣外生還解易，去路歸程仍待月，垂韁不控馬行遲。
酬皇甫十六侍禦曾見寄
作者：李嘉佑（唐）

自顧衰容累玉除，忽承優詔赴銅魚。江頭鳥避青旄節，更枉新詩思何苦，離騷愁處亦無如。
暮春宜陽郡齋愁坐，忽枉劉七侍禦新詩，因以酬答
作者：李嘉佑（唐）

子規夜夜啼櫧葉，遠道逢春半是愁。芳草伴人還易老，唯羨君為周柱史，手持黃紙到滄洲。
送舍弟
作者：李嘉佑（唐）

諸謝偏推永嘉守，三何獨許水曹郎。老兄鄙思難儔匹，定知馬上多新句，早寄袁溪當八行。
送從弟永任饒州錄事參軍
作者：李嘉佑（唐）

一官萬裡向千溪，水宿山行魚浦西。日晚長煙高岸近，聞道慈親倚門待，到時蘭葉正萋萋。
送馬將軍奏事畢歸滑州使幕
作者：李嘉佑（唐）

吳門別後蹈滄州，帝裡相逢俱白頭。自歎馬卿常帶病，想到滑臺桑葉落，黃河東注荻花秋。
聞逝者自驚
作者：李嘉佑（唐）

亦知死是人間事，年老聞之心自疑。黃卷清琴總為累，兒女眼前難喜舍，彌憐雙鬢漸如絲。
傷歙州陳二使君
作者：李嘉佑（唐）

憐君辭滿臥滄洲，一旦雲亡萬事休。慈母斷腸妻獨泣，寂寞荒墳近漁浦，野松孤月即千秋。
白田西憶楚州使君弟
作者：李嘉佑（唐）

山陽郭裡無潮，野水自向新橋。魚網平鋪荷葉，卻憶士龍賓閣，清琴綠竹蕭蕭。
送陸澧還吳中
作者：李嘉佑（唐）

瓜步寒潮送客，楊花暮雨沾衣。故鄉南望何處，春水連天獨歸。
春日憶家
作者：李嘉佑（唐）

自覺勞鄉夢，無人見客心。空餘庭草色，日日伴愁襟。
遠寺鐘
作者：李嘉佑（唐）

疏鐘何處來，度竹兼拂水。漸逐微風聲，依依猶在耳。
白鷺
作者：李嘉佑（唐）

江南淥水多，顧影逗輕波。落日秦雲裡，山高奈若何。
夜宴南陵留別
作者：李嘉佑（唐）

雪滿前庭月色閑，主人留客未能還。預愁明日相思處，匹馬千山與萬山。
題前溪館
作者：李嘉佑（唐）

兩年謫宦在江西，舉目雲山要自迷。今日始知風土異，潯陽南去鷓鴣啼。
過烏公山寄錢起員外
作者：李嘉佑（唐）

雨過青山猿叫時，愁人淚點石榴枝。無端王事還相系，腸斷蒹葭君不知。
寄王舍人竹樓
作者：李嘉佑（唐）

傲吏身閑笑五侯，西江取竹起高樓。南風不用蒲葵扇，紗帽閑眠對水鷗。
韋潤州後亭海榴
作者：李嘉佑（唐）

江上年年小雪遲，年光獨報海榴知。寂寂山城風日暖，謝公含笑向南枝。
送崔十一弟歸北京
作者：李嘉佑（唐）

潘郎美貌謝公詩，銀印花驄年少時。楚地江皋一為別，晉山沙水獨相思。
訪韓司空不遇
作者：李嘉佑（唐）

圖畫風流似長康，文詞體格效陳王。蓬萊對去歸常晚，叢竹閑飛滿夕陽。